După ani în care s-au văzut la Televiziunea publică, extragerile loto se mută, din această săptămână, la un nou post de televiziune.

Extragerile loto se vor difuza pe postul de televiziune România TV, începând din 6 septembrie, în cadrul unei emisiuni dedicate intitulată "Românii au noroc", anunță Agerpres, care citează un comunicat al Loteriei Române. Contractul a fost semnat pe o perioadă de 12 luni,

Publicitate

Tragerile loto vor fi transmise în direct în fiecare joi şi duminică, începând cu ora 18:15.

„Difuzarea tragerilor loto de către postul de televiziune România TV se face în baza unui contract încheiat ca urmare a derulării unei proceduri de atribuire, organizată în conformitate cu legislaţia privind achiziţiile publice", explică reprezentanţii Loteriei.

Potrivit anunţului publicat pe SEAP, valoarea contractului a fost estimată la 2.180.016 de lei, iar criteriul de atribuire a fost cel mai bun raport calitate-preţ.

Loteria a luat în calcul, în desemnarea televiziunii câştigătoare, preţul ofertei (care a avut o pondere de 50% din punctajul total), dar şi gradul de acoperire la nivel naţional, precum şi audienţele generale şi cele din intervalul în care se va desfăşoară tragerile loto.

Din anunțul de atribuire, obținut de Paginademedia.ro, câștigătorul România TV va câștiga de pe urma contractului cu Loteria suma de 1,6 milioane de lei (fără TVA).

Iulia Bunea

iulia.buneapaginademedia.ro